Public procurement notice: Contract Notice
Published: 2020-03-10
Buyer: Forsvarsministeriet Materiel- og Indkøbsstyrelsen
Country: DK
Contract type: Services
Procedure: Restricted procedure
CPV classification: 72000000 | 72222200: Information technology planning services | 72222300: Information technology services | 72224000: Project management consultancy services | 72224100: Systems implementation planning services
Estimated value:  DKK
Submission deadline: 2020-04-07
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Forsvarsministeriet, Materiel- og Indkøbsstyrelsen (FMI) ønsker med denne udbudsbekendtgørelse at udbyde en kontrakt om konsulentbistand til DeMars HR Test - E-rekruttering. FMI har behov for IT-konsulentbistand til drift, vedligehold, udvikling og support af Forsvarets Entreprise Ressource Planning System (ERP), DeMars, mere specifikt modulet SAP Human Capital Management (SAP HCM). DeMars - der er baseret på SAP-teknologi - er et management- og ressourcestyringssystem, der anvendes til styring og forvaltning af forskelligartede forretningsmæssige opgaver. DeMars indgår således som en integreret del af Forsvarets opgaveløsning. SAP HCM er et modul i DeMars, der understøtter alle processer relateret til human resource management ved Forsvaret. SAP HCM understøtter personelområdet til styring og forvaltning af personale- og lønadministration, arbejdstidsadministration, rekruttering, arrangementsstyring, karriere- og efterfølger planlægning. SAP HCM er således et komplet og integreret sæt af løsninger, der hjælper Forsvaret med effektivt at forvalte dets medarbejdere. FMI ønsker således med dette udbud at anskaffe én IT-konsulent til drift, vedligehold, udvikling og support af SAP HCM modulet i DeMars. Tilbudsgiver skal alene tilbyde én konsulent, som skal være til rådighed for FMI i ca. 1 740 timer om året, idet behovet herfor dog kan variere afhængigt af det konkrete årlige behov for ydelserne omfattet af kontrakten.
De udbudte hovedydelser for kontrakten er således drift, vedligehold, udvikling og support, og opgaverne vil på udbudstidspunktet hovedsageligt falde inden for følgende opgavekategorier: Vedligehold og udvikling af Forsvarets SAP E-rekrutteringsløsning, testkoordination vedrørende DeMars samt assistance til FMIs DeMars afdelings test-element ved ad-hoc opgaver, drift og vedligeholdelse af testklient til tid og løn, anonymisering af testklienter og konvertering af data på klienterne, opdatering og automatisering af testscenarier, medvirken ved miljøkoordination, diverse konverteringsopgaver på produktionsmiljøet, omlægninger og fejlretning ved hjælp af HP QTP og LSMW, varetagelse af 2. level support for forretningen i relation til ovennævnte, samt rapporter gældende for tid og løn samt bistand til håndtering af registreredes rettigheder. Konsulenten vil, som led i udførelsen af hovedydelserne, skulle bistå forretningen (FMI) med opfyldelsen af de til enhver tid værende forretningsmæssige mål ved levering af de beskrevne hovedydelser i samarbejde med FMI og de til enhver tid værende eksterne DeMars leverandør (som dog på nuværende tidspunkt lalene er IBM Danmark ApS).
De konkrete arbejdsopgaver, og Konsulentens konkrete rolle i relation hertil, defineres dog løbende og aftales nærmere i samarbejde med chefen for købers DV HR-sektion. Konsulentens opgave vil på udbudstidspunktet primært falde indenfor ovennævnte opgavekategorier. FMI har dog en forventning om, at der i kontraktperioden vil ske en udvikling eller ændring i opgaverne, som følge af en naturlig udvikling og modernisering af Forsvarets IT-løsninger, hvorfor visse opgaver eller ovennævnte værktøjer vil kunne blive erstattet af andre.
Der henvises til udbudsmaterialet vedrørende betalingsbetingelser. Fakturering skal ske i overensstemmelse med gældende dansk lovgivning om offentlig betalinger, pt. lovbkg. nr. 798 af juni 2007, som stiller krav om elektronisk fakturering. De nærmere vilkår vil fremgå af kontrakten.
Der kræves ingen særlig retlig form. Såfremt kontrakten tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en leverandør som repræsentant for sammenslutningen.
Kontrakten skal udføres under overholdelse af CSR-hensyn og den anvendte arbejdsklausul, jf. nærmere herom i udbudsmaterialet. Der vil i kontrakten blive stillet krav om iagttagelse af persondataretlige krav.
FMI kræver, at alle, der deltager i udførelsen af kontrakten, skal have den fornødne sikkerhedsgodkendelse for medarbejdere på det af FMI krævede niveau. Efter tildeling af kontrakten skal den konsulent, der bistår med kontraktens opfyldelse, sikkerhedsgodkendes af Forsvarets Efterretningstjeneste til “Fortroligt“. Sikkerhedsgodkendelsen skal opretholdes i hele kontraktens løbetid. Sikkerhedsgodkendelse sker i henhold til de til enhver tid gældende regler, jf. Justitsministeriets cirkulære nr. 10338 af 17. december 2014 (sikkerhedscirkulæret). Nærmere beskrivelse heraf vil fremgår af udbudsmaterialet.
Ved afgivelse af tilbud (men ikke ansøgning om deltagelse/prækvalifikation) skal tilbudsgiver afgive en tro og love-erklæring på:
1) at tilbudsgiveren ikke er omfattet af udelukkelsesgrundene i artikel 39, stk.1 og 2, i forsvarsdirektivet (direktiv2009/81/EF) og
2) hvorvidt tilbudsgiver har ubetalt forfalden gæld vedrørende skatter, afgifter eller bidrag til sociale sikringsordninger i henhold til dansk lovgivning eller lovgivningen i det land, hvor tilbudsgiver er etableret. Der er i udbudsmaterialet vedlagt en skabelon til dette formål, som tilbudsgiver opfordres til at anvende. Det er dog ikke et krav, at skabelonen anvendes. Hvis tilbudsgiver består af en sammenslutning af enheder (f.eks. et konsortium), herunder midlertidige joint ventures, skal hver enhed i sammenslutningen afgive en tro og love-erklæring.
Bemærk, at FMI skal udelukke en tilbudsgiver, som har ubetalt forfalden gæld på 100 000 DKK eller derover til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivning i det land, hvor tilbudsgiver er etableret, med mindre tilbudsgiver har stillet sikkerhed for gælden, vil stille sikkerhed for gælden eller har indgået og overholdt en afdragsordning vedrørende gælden.
FMI kan imidlertid ikke udelukke en tilbudsgiver, som har fremlagt tilstrækkelig dokumentation for, at denne er pålidelig. Hvorvidt dokumentationen er tilstrækkelig, er FMIs afgørelse. Tilbudsgiver anses således for at være pålidelig i henhold til retningslinjerne i § 138, stk. 1-4 i lov nr. 1564 af 15. december 2015 (udbudsloven).
1) Årsrapporter eller uddrag deraf eller anden dokumentation, der viser ansøgers soliditetsgrad (beregnet ved at dividere ansøgers egenkapital med ansøgers samlede aktiver (egenkapital/samlede aktiver x 100) ved udgangen af det seneste regnskabsår, for så vidt som disse oplysninger foreligger.
Ad1) Ansøger skal have en soliditetsgrad på mindst 10 % procent i det seneste regnskabsår. Soliditetsgraden beregnes ved at dividere ansøgers egenkapital med ansøgers samlede aktiver (egenkapital/samlede aktiver x 100).

Eligibility requirements: 1) Årsrapporter eller uddrag deraf eller anden dokumentation, der viser ansøgers soliditetsgrad (beregnet ved at dividere ansøgers egenkapital med ansøgers samlede aktiver (egenkapital/samlede aktiver x 100) ved udgangen af det seneste regnskabsår, for så vidt som disse oplysninger foreligger.
Ad1) Ansøger skal have en soliditetsgrad på mindst 10 % procent i det seneste regnskabsår. Soliditetsgraden beregnes ved at dividere ansøgers egenkapital med ansøgers samlede aktiver (egenkapital/samlede aktiver x 100). Hvis ansøger består af en sammenslutning af enheder (f.eks. et konsortium), herunder midlertidige joint ventures, beregnes soliditetsgraden ved at dividere summen af alle deltageres egenkapitaler med summen af alle deltageres samlede aktiver (summen af egenkapital/summen af samlede aktiver x 100) i det seneste regnskabsår. Hvis ansøger baserer sig på en eller flere enheders økonomiske og finansielle formåen, beregnes soliditetsgraden ved at dividere summen af ansøgers og enhedens/enhedernes egenkapital med summen af ansøgers og enhedens/enhedernes samlede aktiver (summen af egenkapital/summen af samlede aktiver x 100) i det seneste regnskabsår.